Bruneis forsvar
Store norske leksikon,Samfunn,Forsvar og sikkerhet,Forsvar i verden
Brunei har frivillig militærtjeneste. De samlede styrketall for Bruneis væpnede styrker er 7200 aktivt personell, med en reserve på 700 personell og omkring 500 halvmilitære styrker (2018, IISS).
Brunei har forsvarsavtaler med Singapore og Storbritannia. Singapore har en treningsleir og helikoptre i Brunei. Storbritannia har en gurkha-infanteribataljon, treningsleir og tre helikoptre, med en samlet personellstyrke på 1000 personell. Bruneis væpnede styrker Hæren har en personellstyrke på 4900 aktivt personell. Materiell omfatter 20 lette stridsvogner av typen Scorpion og 45 pansrede personellkjøretøy.Flyvåpenet har en personellstyrke på 1100 aktivt personell. Materiell omfatter ett maritimt patruljefly, fire treningsfly og 21 helikoptre.Marinen har en personellstyrke på omkring 1200 aktivt personell. Flåten omfatter ni patruljefartøy og fire landgangsfartøy. Internasjonale operasjoner Brunei deltok i 2018 i FN-operasjonen i Libanon (UNIFIL) med 30 personell, og hadde ni personell på Filippinene (IMT). Les mer i Store norske leksikon Brunei Bruneis historie Litteratur The International Institute of Strategic Studies (IISS) (2019). The Military Balance 2019, kap. 6, Asia, s. 253-254.